Կամուրջ Դրինայի վրա

Կամուրջ Դրինայի վրա (), հարավսլավացի գրող Իվո Անդրիչի վեպը։ Գրվել է Երկրորդ համաշխարհային պատերազմի տարիներին՝ այն ժամանակ, երբ գրողն ապրում էր Բելգրադում, և առաջին անգամ հրատարակվել է 1945 թվականին։ 1961 թվականին վեպի ստեղծման համար Իվո Անդրիչն արժանացել է Նոբելյան մրցանակի գրականության բնագավառում։

Սյուժե 
Ստեղծագործության կենտրոնական կերպարը, որի անունից էլ գալիս է վեպի վերնագիրը, Դրինա գետի վրա կառուցված կամուրջն է, որ գտնվում է Վիշեգրադ քաղաքում (ներկայում քաղաքը գտնվում է Բոսնիա և Հերցեգովինայի տարածքում՝ Սերբական Հանրապետությունում)։ 1571 թվականին կամուրջը կառուցվել է Մահմեդ-փաշա Սոկոլովիչի հրամանով։

Վեպում նկարագրվում է շուրջ չորս դար ընդգրկող պատմական ժամանակաշրջան՝ սկսած Օսմանյան կայսրության ծաղկման ժամանակաշրջանից մինչև XX դարի սկիզբը, երբ 1914 թվականին տեղի է ունենում Սարաևոյի սպանությունը, որ դառնում է Առաջին համաշխարհային պատերազմի սկսման պատճառ։

Վեպում ոչ միայն պատկերվում են իրական դեպքեր տարածաշրջանի պատմությունից, ոչ միայն ստույգ արտացոլվում են Վիշեգրադն ու ողջ Բալկանյան թերակղզին ընդգրկող բազմազգ պետության ժողովրդի կենցաղն ու ավանդույթները, այլև շարադրանքի հետ միահյուսված ներկայացվում են լեգենդներ ու ավանդություններ, հեքիաթներ ու առասպելներ, որ ստեղծվել են այդ նույն միջավայրում։

Ծանոթագրություններ

Արտաքին հղումներ
 «Կամուրջ Դրինայի վրա»
 Իվո Անդրիչի հիմնադրամի պաշտոնական կայք  - վեպի ստեղծման պատմությունը, համառոտ բովանդակությունը

Սերբական գրականություն
Խորվաթիայի գրականություն
1945 գրքեր
Պատմական վեպեր